|  |
| --- |
| МИНИСТЕРСТВО НА ОБРАЗОВАНИЕТО И НАУКАТАОУ „Христо Смирненски”с.Ореховица,общ. Д.Митрополия,обл. Плевен= = = = = = = = = = = = = = = = = = = = = = = = = = = = = = = = = = = = = = = 5859 с.Ореховица,пл. „Възраждане” № 1,тел.0879596804e-mail: ou\_orehovitsa@abv.bg**Утвърждавам: ………………………….****директор: /здравко пенев/****етичен кодекс****на училищната общност В****ОСНОВНО УЧИЛИЩЕ „ХРИСТО СМИРНЕНСКИ“ С. ОРЕХОВИЦА****Глава първа****ОБЩИ ПОЛОЖЕНИЯ****Чл. 1. (1)** Настоящият Етичен кодекс определя общи, валидни за всички участници в училищната общност/УО/ и доброволно поети от тях морални норми и ангажименти, като конкретизира стандартите на поведение на участниците в образователния процес – деца, ученици, учители, директор и другите педагогически специалисти, както и родителите и непедагогическия персонал в ОУ „Христо Смирненски“ с. Ореховица.**(2)** Етичният кодекс има за цел да повиши общественото доверие в професионализма на работещите в ОУ „Христо Смирненски“ с. Ореховица, както и да издигне престижа и да укрепи авторитета на институцията. Училището да стане по-добро място за живот и учене. **(3)** Членовете в училищната общност следва да спазват изискванията за законност, коректност, безпристрастност, отговорност в контактите си по между си и с всички институции в страната. **(4)** Всички педагогически специалисти и непедагогическия персонал са длъжни да спазват безусловно законите на Република България както в контактите с родители и ученици, така и с институциите в страната в лични и служебни взаимоотношения..**(5)** Етичният кодекс на училищната общност е създаден на основание разпоредбата на чл. 175, ал. 1 от Закона за предучилищното и училищното образование (ЗПУО). Редът за създаването му е определен в правилника за дейността на институцията, в съответствие с изискванията на ЗПУО. **ОСНОВНИ ПРИНЦИПИ****Чл. 2. (1)** Настоящият Етичен кодекс на училищната общност е подчинен на общите принципи в системата на предучилищното и училищното образование:1. единна държавна образователна политика за осигуряване правото на предучилищно и училищно образование;2. ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности;3. равен достъп до качествено образование и приобщаване на всяко дете и ученик;4. равнопоставеност и недопускане на дискриминация при провеждане на предучилищното училищното образование;5. хуманизъм, толерантност и уважение към етническата, националната, културната, езиковата и религиозна идентичност на децата, учениците и хората с увреждания;6. дейностите на работещите се осъществяват при спазване принципите на законност, лоялност, честност, безпристрастност, политическа неутралност, отговорност и отчетност.**(2)** Учениците участват в училищния живот и в организационното развитие на училището чрез формите на ученическо самоуправление, дават мнения и предложения за училищните дейности.**(3)** Родителите подпомагат образователната институция като инициират и осъществят дейности чрез настоятелството и обществения съвет.**Глава втора****ОТГОВОРНОСТИ НА УЧАСТНИЦИТЕ В ОБРАЗОВАТЕЛНИЯ ПРОЦЕС****Чл. 3. (1)** Всички участници в училищната общност в ОУ „Христо Смирненски“ с. Ореховица са длъжни да:1. спазват принципите на законност, лоялност, честност, безпристрастност, компетентност, политическа неутралност, зачитане на личността, отговорност и взаимно уважение; 2. Педагогическият специалист непрекъснато повишава своята квалификация и поддържа съвременно ниво на знания, умения и компетентности, за да гарантира правото на учениците на качествено образование. Той има право на професионална независимост и лична свобода, както от подкрепа от страна на колегите си и ръководството на образователната институция. Положителните резултати в професията са възможни само благодарение на ефективната екипна работа и пълноценното взаимодействие между всички участници в УО.3. осъществяват действия, предлагат и вземат решения, водещи до елиминиране на произвола и укрепване на доверието в институцията;4. извършват дейността си компетентно, обективно и добросъвестно и да се стремят към непрекъснато подобряване на работата си;5. не накърняват престижа на ОУ „Христо Смирненски“ с. Ореховица; 6. изпълняват задълженията си безпристрастно и непредубедено, като създават условия за равнопоставеност.**(2)** Не се допуска отправянето на обидни квалификации и дискриминационно отношение между служителите в институцията.**(3)** Педагогическите специалисти, непедагогическият персонал и учениците следва да изглеждат по начин, подходящ за средата, в която работят и се обучават, като облеклото бъде съобразено с общоприетите норми на представителност и да съответства на репутацията на институцията.**Чл. 4. (1)** **Педагогическите специалисти имат задълженията да:**1**.** бъде професионално подготвен., добросъвестен, добронамерен и почтен.2. повишават непрекъснато своята квалификация и поддържат съвременно ниво на знания, умения и компетентности, за да гарантират правото на учениците на качествено образование. Те имат право на професионална независимост и лична свобода, както от подкрепа от страна на колегите си и ръководството на образователната институция. Положителните резултати в професията са възможни само благодарение на ефективната екипна работа и пълноценното взаимодействие между всички участници в УО. 3. опазват живота и здравето на децата и учениците по време на образователния процес и на други дейности, организирани от институцията;4. зачитат правата и достойнството на децата, учениците и другите участници в предучилищното и училищното образование; 5. сътрудничат и партнират със заинтересованите страни;6. се съобразяват с уникалността и специфичната уязвимост на всеки ученик;7. подкрепят и стимулират правото на ученика на свободно изразяване на мнение по всички въпроси от негов интерес;8. осигуряват на учениците със специални образователни потребности равни възможности за достъп до образование и адекватни грижи; 9. не участват в практики, които не зачитат достойнството на ученика или са опасни и вредни за физическото и емоционално му здраве и развитие;10. не участват в практики, които дискриминират по някакъв начин учениците на основата на раса, етнически произход, религия, пол, националност, език, способности, или на базата на статуса, поведението или убежденията на родителите;11. познават симптомите на тормоз и насилие над дете/ученик – физическо, психическо, сексуално, вербално, емоционално.**(2)** Когато друго лице изкаже подозрения за малтретиране на дете да окажат пълно съдействие за предприемане на подходящи действия за закрила на детето.**(3)** Когато му станат известни действия или ситуации, които заплашват здравето и сигурността на ученик, имат моралната и законова отговорност да информират органите по закрила на детето и ръководството на училището.***Работещите в системата на предучилищното и училищното образование задължително спазват регламентите в чл.7 ал.1 от ЗЗД. – „Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане“, Държавната агенция за закрила на детето или Министерството на вътрешните работи“, а също така чл.7 ал.2 от ЗЗД. - „Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.“*****Чл. 5.**  **Учениците имат задълженията да:**1. се ръководят от максимата: „Никога не постъпвай с другите така, както не искаш те да постъпват с теб.“ 2.съхраняват авторитета на училището и училищната общност и да допринасят за развитие на добрите традиции; 3. зачитат правата, честта и достойнството на другите, както и да не прилагат физическо и психическо насилие, не изразяват несъгласието си чрез лични обиди и квалификации, не проявяват неуважение по никакъв повод и по отношение на който и да е представител на УО. 4. се явяват в училище във вид и с облекло, съответстващо на добрите нрави и на позицията им на ученици. Държат се учтиво и спазват утвърдените правила относно взаимоотношенията в УО.5. не възпрепятстват със своето поведение и постъпки нормалното протичане на учебните часове;6. уважават педагогическите специалисти и непедагогическия персонал.7. зачитат друга раса, вяра, националност, убеждения, пол, социален статус, както и свободно да изразяват мнение;8. участват в проекти и програми, предложени от училището;9. дават мнения и предложения за училищните дейности.**Чл. 6.** **Родителите имат следните задължения:** 1. да осигуряват редовното присъствие на детето и на ученика в институцията; 2. да уведомяват своевременно класния ръководител в случаите на отсъствие на детето или ученика; 3. да се осведомяват редовно за своите деца относно приобщаването им в училищната среда, успеха и развитието им в образованието и спазването на училищните правила;4. да спазват правилника за дейността на ОУ „Христо Смирненски“ с. Ореховица и да съдействат за спазването му от страна на детето и ученика;5. да участват в процеса на изграждане на навици за самоподготовка като част от изграждането на умения за учене през целия живот;6. да участват в родителските срещи;7. да се явяват в училището след покана от учител, директор или друг педагогически специалист в подходящо за двете страни време;8. да присъстват и да бъдат изслушвани, когато се решават въпроси, които засягат права и интереси на детето или ученика;9. да съдействат за изграждане и утвърждаване на авторитета и доброто име на институцията;10. дължат уважение към труда и личността на педагогическите специалисти. Недопустимо обсъждането на лични или професионални качества на педагогическите специалисти в присъствието на децата.11.според възможностите и разбиранията си родителите подпомагат УО в осъществяването на училищната политика .Подкрепят децата и им служат за пример. Не допускат действия ,с който да уронят авторитете на училището.**Чл. 7** **Работещите в институцията непедагогически специалисти имат задължения:** 1. да се отнасят любезно, възпитано и с уважение към всеки; 2. да зачитат правата и достойнството на личността и не допускат прояви на дискриминация.3. да изпълняват задълженията си безпристрастно и непредубедено, 4. да създават условия за равнопоставеност на разглежданите случаи и лица;5. да не разпространяват данни и лична информация, станала им известна при изпълнение на служебните задължения.6. да се отнасят открито и с доверие към учениците, родителите и гражданите, като зачитат техните права и достойнство на личността;7. не допускат всякакви форми на злоупотреба със служебни правомощия, като: отправяне на заплахи, оказване на психологически натиск или физическо насилие.8. задължително спазват регламентите в чл.7 ал.1 от ЗЗД. – ***„Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане“, Държавната агенция за закрила на детето или Министерството на вътрешните работи“, а също така чл.7 ал.2 от ЗЗД. - „Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.“*****Глава трета****ПРОФЕСИОНАЛНО ПОВЕДЕНИЕ**Чл. 7. (1) Педагогическите специалисти и непедагогическият персонал подпомагат ръководството на ОУ „Христо Смирненски“ с. Ореховица с висок професионализъм, безпристрастност и активност при разработване и провеждане на политиката на институцията, както и при изпълнението на взетите решения и осъществяване правомощията на неговите ръководители.**(2)** При изпълнение на служебните си задължения следват поведение, което създава увереност у ръководителите, чиято дейност подпомага, че могат да му се доверяват и да разчитат на него.(3) Изпълняват задълженията си честно и безпристрастно, като не допускат личните политически пристрастия да му влияят.(4) В отношенията с колегите си проявяват уважение, коректност и толерантност, като не допускат поведение, което накърнява достойнството и правата на отделната личност.(5) Уважават мнението на колегите си и се съобразяват с правото им на личен живот.(6) Не допускат отправянето на обидни квалификации и дискриминационно отношение между служителите в институцията.**(7)** Служителите се стремят да предотвратят конфликтни ситуации помежду си. Недопустимо е възникването на конфликт между служители на институцията в присъствието на трети, външни за организацията лица.**Чл. 8.(1).** В отношенията си с колегите педагогическите специалисти проявяват коректност и не допускат поведение, накърняващо достойнството на отделната личност, като:1. зачитат изразеното мнение и не допускат язвителни коментари;2. изграждат и поддържат отношения на сътрудничество, уважение и търпимост;3. с действията си укрепват авторитета на институцията и не допускат уронване на престижа на институцията;4. носят отговорност за личното си поведение и спазват добрия тон;5. подкрепят семействата при възпитанието на децата;6. не използват методи, уронващи достойнството на детето или на ученика;7. не предлагат услуги, за които не притежават компетенции, квалификация и правоспособност;8. не използват за лична облага служебното си положение.**ВЗАИМОДЕЙСТВИЕ СЪС ЗАИНТЕРЕСОВАНИТЕ СТРАНИ****Чл. 9 (1)** Във взаимоотношенията си с Министерството на образованието и науката и на регионалното управление на образованието представителите на ОУ „Христо Смирненски“ с. Ореховица изпълняват точно, добросъвестно и в срок поставените задачи.**(2)** С действията си не уронват престижа на Министерството на образованието и науката и на съответното регионално управление на образованието, а допринасят за увеличаване на доверието в него.**(3)** Стриктно и изпълняват предписанията получени от регионалното управление на образованието.**(4)** Поддържат добри взаимоотношения с представителите на съответното регионално управление на образованието.**(5)** Осъществяват редовни срещи с представителите на общинската администрация и на бизнеса и допринасят за поддържане на добри контакти с тях..**(6)** Оказват съдействие за популяризиране на добри практики, осъществени с представители на бизнеса**(7)** Единствено директорът поддържа контакти с представителите на медиите за отразяване на добрите постижения на ОУ „Христо Смирненски“ с. Ореховица и укрепване на авторитета на институцията. **Глава четвърта****КОНФЛИКТ НА ИНТЕРЕСИ** **Чл. 10.** Работещите в ОУ „Христо Смирненски“ с. Ореховица не допускат да бъдат поставяни във финансова зависимост или в друга обвързаност от външни лица или организации, както и да искат и да приемат подаръци, услуги, пари, облаги или други ползи, които могат да повлияят на изпълнението на служебните задължения, на решенията или да нарушат професионалния подход по определени въпроси.**Чл. 11.** Педагогическите специалисти и непедагогическият персонал придобиват и управляват имуществото си по начин, който да не създава съмнение за злоупотреба със служебното му положение.**Чл. 12. (1)** Работещите в ОУ „Христо Смирненски“ с. Ореховица не може да:1. използват служебното си положение за осъществяване на свои лични или на семейството си интереси; 2. участват в каквито и да е сделки, които са несъвместими с длъжността, която заемат.**Чл. 13. (1)** Педагогическите специалисти в ОУ „Христо Смирненски“ с. Ореховицане може да извършват срещу заплащане обучение или подкрепа на деца и ученици, с които работят в институцията, ако това заплащане е от името и за сметка на децата и учениците, включително със средства от училищното настоятелство;**(2)** Педагогическите специалисти нямат право да участват при изготвяне и оценяване на изпитни материали и да извършват проверка и оценка на изпитни работи, ако са подготвяли ученици за явяването им на съответния изпит срещу заплащане, ако това заплащане е от името и за сметка на децата и учениците.**(3)** Педагогическите специалисти подава декларация, че не са подготвяли ученици за явяването им на съответния изпит срещу заплащане от тях или от родителите им.**(4)** В едномесечен срок от началото на всяка учебна година педагогическите специалисти подават пред работодателя си писмена декларация относно обстоятелството дали срещу заплащане от името и за сметка на децата и учениците през предходната учебна година са извършвали обучение или подкрепа по смисъла на ал. 1. **Глава пета****УСЛОВИЯ И РЕД ЗА ДОКЛАДВАНЕ НА НАРУШЕНИЯ, ПРЕДПРИЕМАНЕ НА МЕРКИ ЗА ПРЕДОТВРАТЯВАНЕ, САНКЦИИ****Чл. 14. (1)** Под нарушения на Етичния кодекс на училищната общност в ОУ „Христо Смирненски“ с. Ореховицасе разбира неспазване на описаните задължения на членовете на училищната общност.**(2)** Информация за допуснати нарушения се събира чрез:1. доклади от педагогическите специалисти или непедагогическия персонал;
2. постъпили жалби или сигнали от родители, граждани, институции

**(3)** Постъпилата писмена информация се регистрира в дневника за входяща кореспонденция на институцията.**Глава шеста****КОМИСИЯ ПО ЕТИКА****Чл. 15. (1)** Регистрираните сигнали се разглеждат от Комисията по етика в ОУ „Христо Смирненски“ с. Ореховица **(2)** Съставът на комисията по етика и функциите й се обсъждат на заседание на педагогическия съвет и се определят със заповед на директора на институцията.**(3)** Комисията приема правила за дейността си и запознава с тях директора на ОУ „Христо Смирненски“.**(4)** Комисията разглежда постъпилите сигнали, свързани със спазването на този Кодекс, на свои заседания в едноседмичен срок. **(5)** За всяко заседание са изготвя протокол, в който се вписва и становището на Комисията.**(6)** С изготвения протокол се запознава директорът за предприемане на мерки и действия по компетентност. **(7)** За предприетите мерки и санкции се уведомява лицето, подало сигнала.**Глава седма****МЕРКИ ПО ПРИЛАГАНЕ****Чл. 16. (1)** Етичният кодекс на училищната общност подлежи на задължително спазване от всички участници в училищната общност в ОУ „Христо Смирненски“ с. Ореховица, независимо от заеманата длъжност и ниво в служебната йерархия.**(2)** Всяко нарушение на установените с този Етичен кодекс правила се разглежда като основание за търсене и реализиране на дисциплинарна отговорност, съгласно разпоредбите на Кодекса на труда и Закона за предучилищно и училищно образование.**Чл. 17. (1)** Този кодекс се довежда до знанието на всички участници в училищната общност като се поставя на видно място в институцията и се публикува на интернет страницата ѝ. **(2)** Всеки новоназначен служител се запознава с настоящия кодекс при встъпване в длъжност/постъпване на работа.**ПРЕХОДНИ И ЗАКЛЮЧИТЕЛНИ РАЗПОРЕДБИ****§ 1. (1)** Запознаването на педагогическите специалисти и служителите от ОУ „Христо Смирненски“ с разпоредбите на Етичния кодекс на училищната общност, се извършва в 7-дневен срок от утвърждаването му, а на учениците и родителите- до 30.09.2021 г..**(2)** В случай на отсъствие на служител, същият е длъжен да се запознае с настоящия кодекс след завръщането си на работа.**§ 2.** При първоначално встъпване в длъжност, непосредственият ръководител е длъжен да запознае служителя с разпоредбите на този кодекс в 7-дневен срок от постъпване на работа.**§ 3.** Настоящият Етичен кодекс на училищната общност влиза в сила от датата на утвърждаването му.**§ 4.** Етичният кодекс на училищната общност е приет на Педагогически съвет с Протокол № 9/08.09.2022 г. и утвърден със Заповед № ……../08.09.2022 г. на директора на ОУ „Христо Смирненски“ с. Ореховица **Директор**: ……………………………….. **/Здравко Пенев/****Етичният кодекс на училищната общност помага на участниците в образователния процес и заинтересованите страни и гражданите** като ги информира какви стандарти имат право да очакват от ОУ „Христо Смирненски“ с. Ореховица. Той играе и ролята на полезен документ за служителите при взаимоотношенията им с учениците, родителите и гражданите. Като конкретизира в по-голяма степен принципите за добра администрация, Етичният кодекс спомага за насърчаването на най-високи стандарти на управление на процесите. Именно етичните стандарти представляват съществен елемент от културата на обслужване.*Приложение към чл. 1, ал. 2* **Етичният кодекс** на училищната общност вОУ „Христо Смирненски“ с. Ореховица е стандарт за добра практика и средство, което унифицира културата на общуването между ръководители, служители, ученици, родители, граждани и партньори. Това несъмнено е важна предпоставка за ефективността от съвместната дейност и за формиране на висок имидж на институцията в обществото. Етичният кодекс регулира и формира отношенията, ценностите, нагласите и културата в институцията.**Културата на работещите в** ОУ „Христо Смирненски“ с. Ореховица се проявява в тяхното поведение. За ефективното екипно взаимодействие е важно поведението на педагогическите специалисти и непедагогическия персонал да съответства на определени норми и очаквания, които са в основата на организационната култура. Организационната култура в институцията се основава на откритост, доверие, взаимно уважение, зачитане на личното достойнство и обмен на знания, и е много важен фактор за прехода към съвременна организационна среда. Проявата на уважение към колеги и подчинени е израз на себеуважението на индивида, за разлика от т.нар. организационна антикултура, т.е. присъствие на ключови ценности с обратен знак, например вместо управленска поддръжка – осъществяване на управленско противодействие, вместо откритост – сплетни и доноси, вместо уважение към личността – демонстрации на изкуствен авторитет и т.н. Тя, от своя страна, оказва благотворно влияние върху индивидуалното поведение, като разширява и обогатява диапазона на поведенчески реакции на служителите. Кодексът в институцията е основния документ, с който се формира и утвърждава организационна култура.**Очакванията към поведението на служителите** в институцията са: проявяване на сдържаност, такт и точност при изпълнение на задължения; недопускане прояви на високомерие и пренебрежение; лично облагодетелстване от работа е недопустимо; при всички видове взаимодействия важат принципите на равнопоставеност, отговорност, почтеност, справедливост, обективност, уважение към другите, право на изслушване и изявления, конфиденциалност и професионален морал.**Най-значимите в работата ценности** са професионализмът и партньорството (екипността).**Общуване на работното място**:* В институцията не са приемливи личните намеци и недружелюбното поведение, участието под какъвто и да е начин във „взаимни споразумения“ и каквито и да е незаконни действия за получаване на предимства.
* Критиките, несъгласията и споровете се решават с цивилизовани методи в открито общуване.
* Общуването с колеги на работното място трябва да е съобразено с обстоятелството да не се пречи на останалите и да се уважава личността.

**Облеклото и поведението** в институцията са средства да подчертаем нашата принадлежност към една уважаваща се организация.Етичният кодекс на училищната общност в ОУ „Христо Смирненски“ с. Ореховица е ежедневно ръководство за професионално поведение, с убеждението, че:* споделените ценности ще улеснят съвместната работа и ще направят по- удовлетворен и успешен работния ден;
* ще помогне за социализацията на новопостъпили служители;
* ще подпомогне социалната адаптация на всички служители, като засили чувството за принадлежност към институцията;
* ще подпомогне развиването на корпоративна социална отговорност и директна ангажираност с проблемите на колегите, учениците, родителите, гражданите и бизнеса;
* ще подпомогне усилията за спазването и защитата на правата, законните интереси и свободите на учениците, родителите и гражданите, които са от компетентността на институцията.
 |
|  |